text: Ny cheftræner i Esbjerg ishockey
  12 maj 2010 kl. 13.32
  EfB Ishockey henter en af succesfolkene bag det danske ishockeylandshold til klubben. Det er landsholdets trænerassistent, svenske Tomas Jonsson, der bliver ny cheftræner i klubben.
  Han har en fortid som spiller, hvor det blev til mere end 500 kampe i NHL.
  - Det er lidt af et scoop, og vi får en komplet cheftræner, der meget gerne vil uddanne vores unge spillere, siger sportschef Peter Gommesen i en pressemeddelelse.
  